558f5bd80e7aeb1e84f4adfea01ac8ba

Da li je potrebno da žena kojoj je prestao hajz ili nifas u vrijeme ikindije klanja ***[podne](https://pitajucene.com/search/Podne/questions/ "Pretraži pitanja o Podne namazu")*** s ikindijom ili je dužna klanjati samo ikindiju?


* 
* 
* 
* 
* 
* 
* 

 
Da li je potrebno da žena kojoj je prestao hajz ili nifas u vrijeme ikindije klanja podne s ikindijom ili je dužna klanjati samo ikindiju?
pitajucene.com
2021.43

Kod ovog pitanja preteže stav da joj je obavezna samo ***[ikindija](https://pitajucene.com/search/Ikindija/questions/ "Pretraži pitanja o Ikinija")***, zato što nema dokaza o obaveznosti podne-namaza, a ***[pravilo](https://pitajucene.com/search/pravilo/questions/ "Pretraži pitanja o pravilima")*** je da je osnova nepostojanje odgovornosti (dok se ne ustanovi). Rekao je Resulullah : “Ko stigne da klanja rek’at od ikindije prije zalaska sunca stigao je cijelu ikindiju”, a nije spomenuo da je stigao i ***[podne](https://pitajucene.com/search/Podne/questions/ "Pretraži pitanja o Podne namazu")***. A da je i ***[podne](https://pitajucene.com/search/podne/questions/ "Pretraži pitanja o podne")*** obaveza, obznanio bi to Resulullah, ﷺ  Zbog toga, ženi koja je dobila hajz nakon nastupanja podnevskog vremena, obaveza je naklanjati samo podne bez ikindije, iako su podne i ikindija namazi koji se spajaju kada za to postoji opravdanje. I nema razlike između ovoga i onoga što je pitano, što znači da je njoj obavezno naklanjati samo ikindiju, na osnovu onoga na što ukazuje tekst i analogija. Isto važi i ako se očisti od hajza prije nego što završi jacijsko vrijeme, obaveza joj je klanjati samo jaciju bez akšama.


Muhammed ibn Salih ***[el-Usejmin](https://pitajucene.com/search/Usejmin/answers/ "Pretraži odgovore od Muhammed ibn Salih el-Usejmin")***


